CELEX: 22012D0191
Language: lt
Date: 1351209600000
Title: 2012 m. spalio 26 d. EEE jungtinio komiteto sprendimas Nr. 191/2012, kuriuo iš dalies keičiamas EEE susitarimo I priedas (Veterinarijos ir fitosanitarijos klausimai)

24.1.2013   
            
            
               LT
            
            
               Europos Sąjungos oficialusis leidinys
            
            
               L 21/37
            
         EEE JUNGTINIO KOMITETO SPRENDIMAS
   
   Nr. 191/2012
   2012 m. spalio 26 d.
   kuriuo iš dalies keičiamas EEE susitarimo I priedas (Veterinarijos ir fitosanitarijos klausimai)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
   kadangi:
   
               (1)
            
            
               2012 m. kovo 1 d. Komisijos įgyvendinimo reglamentas (ES) Nr. 176/2012, kuriuo dėl gyvūnų sveikatos reikalavimų, susijusių su brucelioze ir Aujeskio liga, iš dalies keičiami Tarybos direktyvos 90/429/EEB B, C ir D priedai (1), turi būti įtrauktas į EEE susitarimą;
            
         
               (2)
            
            
               2011 m. liepos 4 d. Komisijos įgyvendinimo sprendimas 2011/396/ES, kuriuo Japonijos laboratorijai suteikiamas leidimas atlikti pasiutligės vakcinų veiksmingumo kontrolės serologinius tyrimus (2), turi būti įtrauktas į EEE susitarimą;
            
         
               (3)
            
            
               šis sprendimas susijęs su teisės aktais dėl gyvų gyvūnų, išskyrus žuvis ir akvakultūros gyvūnus. Su minėtais klausimais susiję teisės aktai netaikomi Islandijai, kaip nurodyta EEE susitarimo I priedo I skyriaus įvadinės dalies 2 pastraipoje. Todėl šis sprendimas netaikomas Islandijai;
            
         
               (4)
            
            
               šis sprendimas susijęs su teisės aktais veterinarijos klausimais. Teisės aktai veterinarijos klausimais netaikomi Lichtenšteinui tol, kol jam taikomas Europos bendrijos ir Šveicarijos Konfederacijos susitarimas dėl prekybos žemės ūkio produktais, kaip nustatyta EEE susitarimo I priedo sektorinėse adaptacijose. Todėl šis sprendimas netaikomas Lichtenšteinui;
            
         
               (5)
            
            
               todėl EEE susitarimo I priedas turėtų būti atitinkamai iš dalies pakeistas,
            
         PRIĖMĖ ŠĮ SPRENDIMĄ:
   1 straipsnis
   EEE susitarimo I priedo I skyrius iš dalies keičiamas taip:
   
               1)
            
            
               4.1 dalies 8 punktas (Tarybos direktyva 90/429/EEB) ir 8.1 dalies 7 punktas (Tarybos direktyva 90/429/EEB) papildomi šia įtrauka:
               
                           „—
                        
                        
                           
                              32012 R 0176: 2012 m. kovo 1 d. Komisijos įgyvendinimo reglamentas (ES) Nr. 176/2012 (OL L 61, 2012 3 2, p. 1).“;
                        
                     
         
               2)
            
            
               po 4.2 dalies 96 punkto (Komisijos sprendimas 2011/91/ES) įterpiamas šis punktas:
               
                           „97.
                        
                        
                           
                              32011 D 0396: 2011 m. liepos 4 d. Komisijos įgyvendinimo sprendimas 2011/396/ES, kuriuo Japonijos laboratorijai suteikiamas leidimas atlikti pasiutligės vakcinų veiksmingumo kontrolės serologinius tyrimus (OL L 176, 2011 7 5, p. 51).
                           Šis aktas netaikomas Islandijai.“
                        
                     
         2 straipsnis
   Įgyvendinimo reglamento (ES) Nr. 176/2012 ir Įgyvendinimo sprendimo 2011/396/ES tekstai islandų ir norvegų kalbomis, kurie turi būti paskelbti Europos Sąjungos oficialiojo leidinio EEE priede, yra autentiški.
   3 straipsnis
   Šis sprendimas įsigalioja 2012 m. lapkričio 1 d., jei EEE jungtiniam komitetui pateikti visi pranešimai pagal EEE susitarimo 103 straipsnio 1 dalį (3).
   4 straipsnis
   Šis sprendimas skelbiamas Europos Sąjungos oficialiojo leidinio EEE dalyje ir EEE priede.
   
      Priimta Briuselyje 2012 m. spalio 26 d.
      
         
            EEE jungtinio komiteto vardu
         
         
            Pirmininkas
         
         Atle LEIKVOLL
         
      
   
   
      (1)  OL L 61, 2012 3 2, p. 1.
   
      (2)  OL L 176, 2011 7 5, p. 51.
   
      (3)  Konstitucinių reikalavimų nenurodyta.